**Nagyér Község Önkormányzati Képviselőtestületének**

**9/2013. (IX.25.) önkormányzati rendelete**

**a közterületek filmalkotás forgatása céljából történő igénybevételéről**

Nagyér Község Önkormányzatának Képviselőtestülete az Alaptörvény 32. cikk (2) bekezdésében és a mozgóképről szóló 2004. évi II. törvény (a továbbiakban: Mktv.) 37.§ (4) és (5) bekezdésében, továbbá az egyes közhiteles hatósági nyilvántartásokkal összefüggő, valamint egyéb törvények módosításáról szóló 2013. évi LXXXIV. törvény 98.§- ában kapott felhatalmazás alapján, az Mktv. 34.§ (3) és (5) bekezdésében meghatározott feladatkörében a közterületek filmalkotás forgatása céljából történő igénybevételérőla következőket rendeli el:

**1.§** A rendelet tárgyi hatálya Nagyér Község Önkormányzatának tulajdonában álló közterületekre terjed ki.

**2.§** Nagyér Község Önkormányzati Képviselőtestülete a közterület filmalkotás forgatása céljából történő igénybevételére vonatkozó hatósági szerződés jóváhagyásával kapcsolatos hatáskörét a polgármesterre ruházza.

**3.§** A közterület filmalkotás forgatása céljából történő igénybevételére vonatkozó díjtételeket a rendelet **1. számú melléklete** tartalmazza. A díjtételek mértékére az önkormányzat mentességet, kedvezményt nem állapít meg.

**4.§** A filmalkotás forgatását akadályozó, de a kérelmezőnek nem felróható, valamint a rendkívüli természeti események esetén a közterület-használatot olyan időtartamra kell meghosszabbítani, ameddig a filmalkotás forgatása céljából történő közterület igénybevétel akadályozva volt. A közterület filmalkotás forgatása céljából történő használatát ilyen esetekben az akadály elhárulása után, továbbá a rendkívüli természeti esemény után, a kárelhárítást és helyreállítást követően, legfeljebb 10 napon belül újra biztosítani kell.

**5.§** A filmalkotás forgatását követően a használt közterületet a használó köteles az eredeti állapotnak megfelelően helyreállítani.

**6.§** E rendelet a kihirdetését követő napon lép hatályba.

Lőrincz Tibor Dr. Sarkadi Péter

polgármester jegyző

**Kihirdetve:** Nagyér, 2013. szeptember 25. napján

Dr. Sarkadi Péter

 jegyző

***1. számú melléklet***

**Az önkormányzat tulajdonában álló közterületek filmforgatási célú használatának díjai a használatának célja szerint**

Forgatási helyszín: 300.-Ft/m2/nap

Technikai kiszolgálás: 150.-Ft/m2/nap

Stáb parkolás: 100.-Ft/m2/nap